黛安相信大家好想去旅行,好姊妹就好掛住泰國啲美食,黛安收到風,KFC今日起推出期間限定嘅「泰式歎泰有Feel」系列食品,等大家來一趟舌尖之旅,順便消消暑。
新系列食品特別炮製咗甜蜜嫩滑嘅「青檸蜜糖燒雞」,香口又Juicy,配上青檸汁特別有泰國氣息,仲有惹味香脆嘅「甜辣一口脆雞」,用咗無骨雞髀肉,炸到粒粒外脆內嫩,再加入爽脆青瓜、鮮甜紫洋葱和甜辣惹味嘅泰式醬汁,非常開胃。食完雞,又點少得歎一杯消暑特飲?加埋一杯透心涼嘅「清甜龍眼冰」就大滿足喇。
公關姊妹話推廣期內買任何套餐或桶餐,只需加$9就可以升級喇。剛裝修好嘅元朗榮光大廈分店,即日起至7月18日幫襯堂食或外賣自取,都可以用優惠價$45買到6件葡撻呀。
撰文:
黛安
消息特靈八卦公關
欄名: 八卦名利場